कसगी पर्वत

कसगी पर्वत तथामाउंट कसगी हा जपानच्या कसागी भागातील पर्वत आहे. हा कसागी गावात सोराकू जिल्हा क्योतो प्रांत येथे स्थित आहे. याची उंची  आहे. हा पर्वत त्याच्या अनेक विचित्र आकाराच्या खडकांसाठी प्रसिद्ध आहे. कामाकुरा कालावधीच्या शेवटी केम्मु पुनर्स्थापनेच्या युद्धांदरम्यान युद्धभूमी म्हणून ओळखला जातो. हा पर्वत १९३२ पासून राष्ट्रीय स्तरावर निसर्गरम्य सौंदर्य आणि राष्ट्रीय ऐतिहासिक स्थळ म्हणून संरक्षित करण्यात आला आहे. हा पर्वत कासागियामा प्रीफेक्चरल नॅचरल पार्क सीमेवर देखील आहे.

 आढावा 
कसगी पवत हा किझू नदी दक्षिण किनाऱ्यावर क्योतो प्रांताच्या दक्षिण भागात स्थित आहे. उत्तरेस स्थित कोंताई - जी प्रमाणेच डोंगरामध्ये अनेक विचित्र आकाराचे खडक आणि दगड आहेत आणि ते प्राचीन काळापासून शुगेन्डो पर्वत प्रशिक्षणाचे केंद्र राहिले आहे परंतु सर्व पर्वतीय मंदिरांप्रमाणेच त्याच्या स्थापनेचा इतिहास स्पष्टपणे ज्ञात नाही. मध्ययुगीन नोंदींनुसार, सम्राट कोबुन किंवा सम्राट तेनमू यांनी हकुहो काळात कसागी पर्वतावर एक बौद्ध मंदिर उभारले होते. तथापि, या मंदिराच्या स्थापनेपूर्वी विशाल खडकांवर केंद्रित पूजा केली जात असे. ऐतिहासिकदृष्ट्या याचे नारामधील तोदाई - जी आणि कोफुकु - जी यांच्याशी जवळचे संबंध आहेत. जपानमधील बौद्ध धर्माच्या इतिहासातील हे एक महत्त्वाचे मंदिर आहे आणि अनेक प्रख्यात भिक्षूंनी मठाधीश म्हणून काम केले आहे. आख्यायिकेनुसार, मैत्रेय (मिरोकू बोसात्सू) स्वर्गीय निवासस्थानाकडे नेणारा एक मार्ग येथे सापडल्यानंतर, तोदाई - जी येथील वार्षिक ओमिझुटोरी समारंभाची सुरुवात भिक्षू जिचू याने केली होती. कासागी पर्वतावरील मंदिराचा होन्झोन हा मैत्रेयाची १६ मीटर उंच बेस - रिलीफ प्रतिमा होती जी एका कड्याच्या दर्शनी भागामध्ये कोरलेली होती आणि आकाशगर्भ (कोकुझो बोसात्सु) ची १२ मीटर उंच प्रतिमा होती. या प्रतिमा नारा काळाच्या उत्तरार्धात तयार केल्या गेल्या असण्याचा अंदाज आहे. हेयान काळात मैत्रेयमध्ये उपासनेच्या लोकप्रियतेत वाढ झाल्यामुळे, कासगी पर्वत हे तीर्थयात्रेचे केंद्र बनले आणि क्योतोच्या कुलीन वर्गाला आणि सामान्य लोकांना आकर्षित केले. 

कामाकुरा कालावधीच्या शेवटी, सम्राट गो-डायगोने कामाकुरा शोगुनेटच्या विरोधात जाऊन माऊंट कासागीला त्याचे युद्धक्षेत्राचे मुख्यालय बनवले. सैन्य उभे केले आणि पर्वताची तटबंदी अजून मजबूत केली. शोगुनेट सैन्याने १३३१ गेन्को युद्धात कासागीच्या वेढादरम्यान येथेल मंदिराचा नाश केला. तेथे असलेल्या मैत्रेयच्या प्रतिमेची कधीही भरून न येणारी हानी केली. या हल्ल्यानंतर फक्त त्याचा प्रभामंडल शिल्लक राहिला.

सध्या, आकाशगर्भाची प्रतिमा शिल्लक आहे. ती जपानमधील सर्वात मोठी आणि सर्वात जुनी रेखीय मॅगाइबुत्सू प्रतिमा म्हणून संरक्षित केली आहे. पर्वत त्याच्या देखाव्यासाठी देखील प्रसिद्ध आहे. कारण संपूर्ण पर्वत रुंद-पानांच्या झाडांनी झाकलेला आहे यामुळे येथे एक चमकदार नैसर्गिक जंगल तयार झाले आहे. पर्वताच्या पायथ्याशी असलेल्या नदीच्या पात्रात चेरीची फुले लावली आहेत. फुलांच्या हंगामात आणि शरद ऋतूतील पर्णांच्या हंगामात हा एखावा विशेषतः सुंदर दिसते. सुट्टीच्या दिवसांत येथे अनेक लोकांची गर्दी असते. जेआर वेस्ट कानसाई मेन लाइन कसगी स्टेशनपासून डोंगरावर चढण्यासाठी पायवाट पाच मिनिटांच्या अंतरावर आहे.

 संदर्भ 

 Teikoku's Complete Atlas of Japan, Teikoku-Shoin Co., Ltd. तोक्यो १९९०,

 बाह्य दुवे 

 क्योतो प्रीफेक्चर अधिकृत साइट (in Japanese)
 कासागियामा प्रीफेक्चरल नॅचरल पार्क साइट (in Japanese)

वर्ग:जपानमधील ऐतिहासिक साइट्स
वर्ग:क्योतो प्रांतातील पर्वत
वर्ग:जपानमधील पवित्र पर्वत
वर्ग:निसर्गरम्य सौंदर्याची ठिकाणे